Νέα Κίος

Η **Νέα Κίος** είναι παραθαλάσσια κωμόπολη της Αργολίδας και διοικητικά υπάγεται στο δήμο Άργους-Μυκηνών.

## Γενικά στοιχεία
Βρίσκεται στο  του Αργολικού κόλπου, 6 χιλιόμετρα βορειοδυτικά από το Ναύπλιο και 7 χιλιόμετρα νότια από το Άργος, του οποίου θεωρείται επίνειο. Αποτελούσε έδρα του «καποδιστριακού» δήμου Νέας Κίου. Σήμα της πόλης είναι η Αργώ.

Στη Νέα Κίο εκβάλλουν δύο ποταμοί, ο Ίναχος και ο Ερασίνος. Τα νερά τους δημιουργούν στη γύρω περιοχή πολλά έλη, όπου και ο λόγος η περιοχή αναφέρεται σε παλιούς χάρτες και ως *Βάλτος*. Κοντά στην κωμόπολη, από τη πλευρά του Ερασίνου ποταμού, βρίσκεται το αρχαίο Τημένιο, επίνειο του αρχαίου Άργους.

Ως πόλη έχει καλή ρυμοτομία, ενώ προσφέρει χώρους αναψυχής και περιπάτου στους κατοίκους της. Με τη διαρκή πολυετή συμμετοχή της στα πολιτιστικά δρώμενα θεωρείται σημείο αναφοράς στην Αργολίδα σε αυτό τον τομέα.

## Ιστορία
μικρογραφία|Η Νέα Κίος διαθέτει λιμάνι, το οποίο αποτελεί επίνειο του Άργους.
Η Νέα Κίος αποτελεί ιστορική συνέχεια της Κίου της Μικράς Ασίας, πόλης 15.000 κατοίκων χτισμένης στο μυχό του Κιανού κόλπου της Προποντίδας, έδρας της Μητρόπολης Νίκαιας και επινείου της Προύσας. Οι πρόσφυγες της Κίου, μετά την Μικρασιατική καταστροφή του 1922 μεταφέρθηκαν στην Καλαμαριά όπου έμειναν λίγα χρόνια και μετά ξεκίνησαν οι περισσότεροι για την Αργολίδα όταν τους δόθηκε χώρος για να εγκατασταθούν, ενώ άλλοι είχαν αναχωρήσει για την Πιερία ώστε να ιδρυθεί μετέπειτα η Παραλία Κατερίνης.

Η ίδρυση της Νέας Κίου ξεκίνησε το 1926, μετά από ενέργειες ειδικής επιτροπής που συστάθηκε το 1925, πρόεδρος της οποίας ήταν ο Χρήστος Δελής. Η κατοίκηση ξεκίνησε το 1927 και αναγνωρίστηκε ως οικισμός στην απογραφή του 1928. Λόγω της βαλτώδους περιοχής, χρειάστηκε πολύς κόπος και θυσίες για να γίνει μια κωμόπολη-πρότυπο, όπως χαρακτηρίζεται.

## Εκκλησίες
Όταν έφτιαξαν οι πρόσφυγες τη Νέα Κίο, η πρώτη εκκλησία που οικοδομήθηκε ήταν αφιερωμένη στην **Αγία Ειρήνη**, φτιαγμένη από πλίθρα. Το 1981 γκρεμίστηκε ώστε να φτιαχτεί στη θέση της καινούργιος ναός λόγω περιορισμένου χώρου του παλιού ναού. Ο νέος ναός εγκαινιάσθηκε το 1990 και θεωρείται από τους μεγαλύτερους ναούς της Αργολίδας και εκτιμάται ότι χωράει περί τα 1000 άτομα. Γιορτάζει στις 5 Μαΐου.

Το 1952 οικοδομήθηκε η δεύτερη εκκλησία, αφιερωμένη στην **Παναγία Θεομάνα - Οδηγήτρια**, η οποία είναι πολιούχος της Νέας Κίου, και γιορτάζει στις 23 Αυγούστου κατά την Απόδοση της εορτής της Κοίμησης. Εκεί βρίσκονται οι εικόνες της *Θεομάνας – Οδηγητρίας*, της *Κουκουζέλισσας – Τριχερούσας*, της *Ευαγγελιστρίας*, της *Πορταΐτισσας* και των *Αγίων Κωνσταντίνου και Ελένης* οι οποίες διασώθηκαν από την Κίο της Μικράς Ασίας. Στις 12 Ιουλίου γιορτάζει η Παναγία Τριχερούσα ή Κουκουζέλισσα. Είναι η κεντρική ενορία της πόλης, αλλά λόγω χωρητικότητας οι μεγάλες λειτουργίες γίνονται στο ναό της Αγίας Ειρήνης.

Το 1960 κτίσθηκε στο κοιμητήριο της Νέα Κίου, έξω από την πόλη στα βόρεια, εκκλησία αφιερωμένη στον **Άγιο Μηνά**.

## Πολιτισμός
Διάφοροι σύλλογοι δραστηριοποιούνται στη Νέα Κίο, όπως ο Μορφωτικός Σύλλογος όπου διοργανώνει τα *Κιανά* κάθε Αύγουστο και το καρναβάλι την εποχή των Αποκριών, ο Πολιτιστικός Σύλλογος όπου πραγματοποιεί τα *Μικρασιάτικα* κάθε Ιούλιο και ο Σύλλογος Απανταχού Κιωτών όπου οργανώνει Πρωτάθλημα Ταβλιού τον Ιούνιο. Οι σύλλογοι διαθέτουν επίσης ερασιτεχνικά θεατρικά και χορευτικά τμήματα, ενώ η πόλη διαθέτει δημοτική Χορωδία, δημοτική Φιλαρμονική και Πνευματικό Κέντρο.

Λειτουργεί από το 1982 το **Λασκαρίδειο Λαογραφικό Μουσείο**, το οποίο φιλοξενεί ενδυμασίες και διάφορα αντικείμενα από την Κίο της Μικράς Ασίας, καθώς και φωτογραφικό υλικό από τη Νέα Κίο. Το όνομα του μουσείου είναι αναφορά στον *Ευρυσθένη Λασκαρίδη*, γιατρός ο οποίος έκδωσε βιβλία για την ιστορία της Κίου.

## Εκπαίδευση
Η πόλη διαθέτει παιδικό σταθμό, νηπιαγωγείο, δημοτικό και γυμνάσιο. Άλλες εκπαιδευτικές δομές είναι το , το ** Νέας Κίου**, με λειτουργία από το 2005 και το **Κέντρο «ΔΗΜΗΤΡΑ»** (πρώην ) του Ελληνικού Γεωργικού Οργανισμού, το οποίο είναι ανενεργό από το 2018 και γίνονται συνεχώς προτάσεις για επαναλειτουργία του.

## Τοπικές εκδηλώσεις
Κάθε χρόνο στη Νέα Κίο  πραγματοποιείται το Φεστιβάλ «Κιανά». Πρόκειται για ένα ιστορικό φεστιβάλ, που έχει καθιερωθεί, εδώ και 47 χρόνια με πολλες δράσεις, εκδηλώσεις και με απόλυτη επιτυχία.

Στη Νέα Κίο Αργολίδας, κάθε χρόνος ο Πολιτιστικός Σύλλογος διοργανώνει κάθε Ιούλιο το Φεστιβάλ «Μικρασιάτικα» το οποίο περιλαμβάνει πλήθος εκδηλώσεων τιμώντας την Μικρά Ασία, την Κίο της Μικράς Ασίας αλλά και όλους τους Μικρασιάτες πρόσφυγες.

## Αθλητισμός
Η Νέα Κίος διαθέτει δύο αθλητικούς συλλόγους, τον **[[Α.Ο. Αργοναύτης Νέας Κίου|Αθλητικό Όμιλο Αργοναύτη Νέας Κίου]]**, ιδρυθείς το 1933 και τον **Αθλητικό Όμιλο Νέας Κίου (ΑΟΚ)**, ιδρυθείς το 1979.

Ο *Αργοναύτης Νέας Κίου* είναι ιστορικό αθλητικό σωματείο της πόλης. Διαθέτει τμήμα Ποδοσφαίρου, Μπάσκετ (Ανδρικό, Γυναικείο), καθώς και τμήματα ακαδημιών και στα δύο αθλήματα. Χρώματα της ομάδας ορίστηκαν το μπλε – άσπρο – γαλάζιο, επίσημο σήμα η Αργώ. Έχει ως έδρα το αθλητικό κέντρο Νέας Κίου με φυσικό χλοοτάπητα το οποίο εγκαινιάστηκε στις 26 Δεκεμβρίου 2010.

Το ποδοσφαιρικό τμήμα του Αργοναύτη παίρνει μέρος στο πρωτάθλημα της ΕΠΣ Αργολίδας και είναι ένα εκ των έξι σωματείων που ίδρυσαν την ένωση το 1963 μαζί με τους:
* Απόλλωνα Άργους
* ΑΕΚ Άργους
* Παναργειακό
* Προίτο Νέας Τίρυνθας 
* ΑΕ Κρανιδίου
Έχει αγωνιστεί στο πρωτάθλημα της Δ΄ Εθνικής τρεις φορές και έχει φτάσει στα ημιτελικά του κυπέλλου ερασιτεχνών Ελλάδας τη σεζόν 1991-1992 χάνοντας με σκορ 2-0 από τον Α.Ο. Κέρκυρα στο γήπεδο της Πάτρας. Υπό τη σκέπη του λειτουργεί και το σωματείο του Α.Ο. Ν. Κίου, το οποίο αποτελεί το ποδοσφαιρικό μέλλον του Α.Ο. Αργοναύτη.

## Δήμος Νέας Κίου
Η Νέα Κίος αυτοδιοικητικά ξεκίνησε ως Κοινότητα το 1928 και μετατράπηκε σε Δήμο το 1997. Το 2010 καταργήθηκε και ενσωματώθηκε στον «καλλικρατικό» δήμο Άργους-Μυκηνών ως Δημοτική ενότητα. 

### Κοινοτάρχες και δήμαρχοι

### Αδελφοποιήσεις
Το 2008 η Νέα Κίος είχε συνάψει αδελφοποίηση με το Meddersheim της Γερμανίας.

## Πληθυσμός

Η Νέα Κίος έχει αναδειχθεί ως ένας από τους μεγαλύτερους οικισμούς της Αργολίδας. Από την ίδρυση της μετά την Μικρασιατική Καταστροφή μέχρι και το 2011 κατέγραφε συνεχώς αύξηση πληθυσμού αλλά απο το 2011 και έπειτα έχει μειωθεί.

**Διάγραμμα ιστορικής εξέλιξης πληθυσμού από το 1928** 
ImageSize  = width:900 height:300
PlotArea   = left:50 right:20 top:25 bottom:30
TimeAxis   = orientation:vertical
AlignBars  = late
Colors =
 id:linegrey2 value:gray(0.9)
 id:linegrey value:gray(0.7)
 id:cobar value:rgb(0.2,0.7,0.8)
 id:cobar2 value:rgb(0.6,0.9,0.6)
 id:cobar3 value:rgb(0.7,0.3,0.3)
DateFormat = yyyy
Period     = from:0 till:4000
ScaleMajor = unit:year increment:500 start:0 gridcolor:linegrey
ScaleMinor = unit:year increment:250 start:0 gridcolor:linegrey2
PlotData =
  color:cobar width:19 align:left
  bar:1928 color:cobar3 from:0 till:1084
  bar:1940 from:0 till:1899
  bar:1951 from:0 till:1915
  bar:1961 from:0 till:2032
  bar:1971 from:0 till:2180
  bar:1981 from:0 till:2272
  bar:1991 from:0 till:2457
  bar:2001 color:cobar2 from:0 till:3548
  bar:2011 from:0 till:2778
  bar:2021 from:0 till:2743
PlotData=
  textcolor:black fontsize:S
  bar:1928 at: 1084 text: 1.084 shift:(-14,5)
  bar:1940 at: 1899 text: 1.899 shift:(-14,5)
  bar:1951 at: 1915 text: 1.915 shift:(-14,5)
  bar:1961 at: 2032 text: 2.032 shift:(-14,5)
  bar:1971 at: 2180 text: 2.180 shift:(-14,5)
  bar:1981 at: 2272 text: 2.272 shift:(-14,5)
  bar:1991 at: 2457 text: 2.457 shift:(-14,5)
  bar:2001 at: 3548 text: 3.548 shift:(-14,5)
  bar:2011 at: 2778 text: 2.778 shift:(-14,5)
  bar:2021 at: 2743 text: 2.743 shift:(-14,5)


## Εξωτερικοί σύνδεσμοι
*Ιστότοπος Κέντρου Περιβαλλοντικής Εκπαίδευσης Νέας Κίου
*Ιστότοπος Ιερού Ναού Θεομάνας-Οδηγήτριας Νέας Κίου
*Ιστότοπος πρώην Δήμου Νέας Κίου

## Παραπομπές


Κατηγορία:Κωμοπόλεις της περιφερειακής ενότητας Αργολίδας
Κατηγορία:Δήμος Άργους - Μυκηνών